CELEX: 32004R2147
Language: hu
Date: 2004-12-16 00:00:00
Title: A Bizottság 2147/2004/EK rendelete (2004. december 16.) bizonyos áruknak a Kombinált Nómenklatúrában történő osztályozásáról

17.12.2004   
            
            
               HU
            
            
               Az Európai Unió Hivatalos Lapja
            
            
               L 370/19
            
         
      A BIZOTTSÁG 2147/2004/EK RENDELETE
   
   (2004. december 16.)
   bizonyos áruknak a Kombinált Nómenklatúrában történő osztályozásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk osztályozásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más nómenklatúrára vonatkozóan, amely teljesen a Kombinált Nómenklatúrán alapul, vagy azt adott esetben további bontással egészíti ki, és amelyet valamely különös közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazásának céljából.
            
         
               (3)
            
            
               Az említett általános szabályok értelmében a melléklet táblázatának 1. oszlopában leírt árukat, a 3. oszlopban feltüntetett okok alapján, a táblázat 2. oszlopában feltüntetett KN-kódok alá kell osztályozni.
            
         
               (4)
            
            
               Szükséges kikötni, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk Kombinált Nómenklatúrában történő osztályozására vonatkozó kötelező érvényű tarifális felvilágosítást a jogosult egy három hónapos időszakon belül továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrán belül a táblázat 2. oszlopában feltüntetett KN-kódok alá kell osztályozni.
   2. cikk
   A 2913/92/EGK tanácsi rendelet 12. cikkének (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő, kötelező érvényű tarifális felvilágosítás egy három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. december 16-án.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb az 1989/2004/EK bizottsági rendelettel (HL L 344., 2004.11.20., 5. o.) módosított rendelet.
   
      (2)  HL L 302., 1992.10.19., 1. o. A legutóbb a 2003-as csatlakozási okmánnyal módosított rendelet.
   
      MELLÉKLET
      
                  Az áru leírása
               
               
                  Osztályozás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Ötvözetlen alumínium huzal 99,5 % alumíniumtartalommal, 9 és 14 mm közötti átmérővel és szálanként 500–600 m huzalhosszúságú, körülbelül 1,5 m szélességű és 1,5 tonna tömegű tekercsben kiszerelve.
                              Az alumíniumhuzal tekercseket részben megrongálták és deformálták.
                              (Lásd az A. (1) jelű fényképet.)
                           
                        
               
                  7605 11 00
               
               
                  A besorolást a Kombinált Nómenklatúra 1. és 6. általános értelmezési szabálya, a 76. árucsoporthoz tartozó Megjegyzések 1. c) pontja, valamint a 7605 és a 7605 11 00 KN-kód szövege határozza meg.
                  A 7602 vámtarifaszám alá történő osztályozás kizárt, amennyiben a XV. áruosztályhoz tartozó Megjegyzések 8. a) pontjában meghatározott feltételek nem teljesülnek.
                  Az alumíniumhuzal kötegek rongálásának és deformálódásának foka nem változtatja meg a termék jellegét, ugyanis azt az alumíniumhuzal adja, annak alapján, hogy a tekercsek nagy része a 76. árucsoporthoz tartozó Megjegyzések 1. c) pontjában szereplő meghatározásnak még megfelel.
               
            
                  
                              2.
                           
                           
                              Ötvözetlen alumínium huzal, 99,5 % alumíniumtartalommal, 9 és 14 mm közötti átmérővel és szálanként 500–600 m huzalhosszúságú, körülbelül 1,5 m szélességű és 1,5 tonna tömegű tekercsben kiszerelve.
                              Az alumíniumhuzal tekercseket részben megrongálták és deformálták, a tekercsnyílás minden oldalának hidraulikus lemezolló segítségével történő levágása előtt.
                              A termék nagyméretű alumíniumhuzalokból áll.
                              (Lásd a B. (1) jelű fényképet.)
                           
                        
               
                  7605 11 00
               
               
                  A besorolást a Kombinált Nómenklatúra 1. és 6. általános értelmezési szabálya, a 76. árucsoporthoz tartozó Megjegyzések 1. c) pontja, valamint a 7605 és a 7605 11 00 KN-kód szövege határozza meg.
                  A XV. áruosztályhoz tartozó Megjegyzés 8. a) pontja nem alkalmazandó, mert az alumíniumhuzal tekercsek alumíniumhuzalként nem „véglegesen” használhatatlanok; ezért a 7602 vámtarifaszám alá történő osztályozás kizárt.
                  Mivel a tekercsek nagy része megfelel a 76. árucsoporthoz tartozó Megjegyzések 1. c) pontjában szereplő alumíniumhuzal-definíciónak, a termékek a 7605 11 00 KN-kód alá osztályozhatóak.
               
            
                  
                              3.
                           
                           
                              A 42″ plazma panel 16:9 képarányú és 852 × 480 pixel képfelbontású kialakítással.
                              A termék egy alumíniumkeretből áll, két üveghordozó közti plazmacellák alkotta réteget tartalmaz, valamint címző- és kijelzőelektródákat.
                              A termék szalagkábelekkel van felszerelve, de más elektronikus alkatrész (pl. áramforrás vagy meghajtó), vagy más berendezéshez kapcsolódó interfész nincs beépítve.
                              A terméket videomonitorok gyártása során alkatrészként használják.
                              (Lásd a C. (1) jelű fényképet.)
                           
                        
               
                  8529 90 81
               
               
                  A besorolást a Kombinált Nómenklatúra 1. és 6. általános értelmezési szabálya, a XVI. áruosztályhoz tartozó Megjegyzések 2. b) pontja, valamint a 8529, 8529 90 és a 8529 90 81 KN-kód szövege határozza meg.
                  A termék a Kombinált Nómenklatúra 2. a) általános értelmezési szabálya értelmében nem osztályozható befejezetlen termékként, mert a termék csak szalagkábelekkel van felszerelve.
                  A termék nem osztályozandó automatikus adatfeldolgozó gép kijelzőegységének részeként a 8473 vámtarifaszám alá vagy kijelzőpanel részeként a 8531 vámtarifaszám alá, mert nem alkalmas kizárólag vagy elsősorban a 8471 vámtarifaszám alá tartozó automata adatfeldolgozó géppel vagy a 8531 vámtarifaszám alá tartozó kijelzőpanellel történő használatra.
                  Méretére és jellemzőire tekintettel a termék a 8528, vámtarifaszám alá tartozó videomonitor alkatrészeként a 8529 vámtarifaszám alá osztályozható.
               
            
                  
                              4.
                           
                           
                              42″ színes plazmamonitor, 16:9 képarányú és 1 024 × 768 pixel képfelbontású kialakítással.
                              A termék fel van szerelve a következő interfészekkel rendelkező bővítőkártyával:
                              
                                          —
                                       
                                       
                                          RGB bemenet,
                                       
                                    
                                          —
                                       
                                       
                                          soros RS-232 C interfész,
                                       
                                    
                                          —
                                       
                                       
                                          audiobemenet,
                                       
                                    
                                          —
                                       
                                       
                                          csatlakozási hely egy második bővítőkártya számára.
                                       
                                    A csatlakozási hely a második bővítő típusú interfészhez lehetővé teszi számos különböző opciós bemeneti modul, például összetett videojelek, S-video jel és videojel összetevők csatlakoztatását.
                           
                        
               
                  8528 21 90
               
               
                  A besorolást a Kombinált Nómenklatúra 1. és 6. általános értelmezési szabálya és a 8528, 8528 21 és a 8528 21 90 KN-kód szövege határozza meg.
                  A 8471 vámtarifaszám alá történő osztályozás kizárt, mivel a terméket nem kizárólag és elsősorban automatikus adatfeldolgozó rendszerben használják (lásd a 84. árucsoporthoz tartozó Megjegyzések 5. B. a) pontját és a 8471 vámtarifaszámhoz tartozó HR Magyarázat I. D. pontját).
                  A termék nem osztályozható a 8531 vámtarifaszám alá tartozó termékként, mert nem az a funkciója, hogy vizuális jelet adjon jelzési célokból (lásd a 8531 vámtarifaszámhoz tartozó HR Magyarázat D. pontját).
                  A termék a 8528 vámtarifaszám alá tartozó videomonitor, mert azt sokféle videojel képernyőn történő visszaadására tervezték.
               
            
                  
                              5.
                           
                           
                              Új négykerekű jármű, 954 cm3 dízelmotorral, a jármű teljes tömege megközelítőleg 1 800 kg (a jármű saját tömege 720 kg és a hasznos terhelés 1 080 kg) és mérete megközelítőleg 2,9 m (hosszúság) × 1,6 m (szélesség).
                              A jármű két üléssel rendelkezik, beleértve a vezetőülést is.
                              Az ülések mögött körülbelül 1,2 m (hosszúságú) és 1,4 m (szélességű) méretű nyílt tér található. Billenőszerkezettel van ellátva. Ezt a teret mögöttes tárolórekesz, mechanikai készülékek vagy hasonló berendezések odaerősítésére tervezték.
                              Az ülésekkel rendelkező tér kisebb, mint az ülések mögötti tér.
                              A bemutatott jármű nem rendelkezik mögöttes tárolórekesszel vagy bármilyen más tartozékkal.
                              (Lásd a D. (1) jelű fényképet.)
                           
                        
               
                  8704 21 91
               
               
                  A besorolást a Kombinált Nómenklatúra 1. és 6. általános értelmezési szabálya és a 8704, 8704 21 és a 8704 21 91 KN-kód szövege határozza meg.
                  A járművet elsősorban nem egy másik jármű, készülék vagy rakomány vontatására vagy tolására tervezték, és ezért nem felel meg a 87. árucsoporthoz tartozó Megjegyzések 2. pontjában foglalt követelményeknek.
                  Elsősorban nem személyek szállítására tervezték.
                  Ez nem billenős kocsi (lásd a 8704 10 alszámhoz tartozó HR Magyarázatot).
                  Konstrukciója alapján (például billenőszerkezet) elsősorban áruk szállítására tervezték.
               
            
                  A)
               
               
                  
                     
               
            
                  B)
               
               
                  
                     
               
            
                  C)
               
               
                  
                     
               
            
                  D)
               
               
                  
                     
               
            
         (1)  A fényképek csupán információként szolgálnak.